

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουιηαρι 
ϋβΐθ: 2009.04.3)^8:47:48 
ΕΕ5Τ 
Ρθ35θπ: δίβΠθο ΡϋΡ 
(βΓπόβεΙεΙβοΙ) ι 
ΙοοΒίίοπ: Αϋτβ|5, ΕΙΙίγιϊΚο 
Τ γρ09Γ3ίί0 


1953 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 166 

16 Απριλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 27868/19.6.2008 απόφασης 
Υφυπουργού ΠΕΧΩΔΕ (Α.Α.Π 289/11.7.2008) «Ανα¬ 
στολή έκδοσης οικοδομικών αδειών εντός του 
εγκεκριμένου ρυμοτομικού σχεδίου του Δήμου 

Φιλιππιάδας (Ν. Πρέβεζας)». 1 

Αναστολή έκδοσης οικοδομικών αδειών και εκτέλε¬ 
σης οικοδομικών εργασιών στην περιοχή «Καλυ- 

μπακίου» του Δήμου Ελευσίνας (Ν. Αττικής). 2 

Αναστολή έκδοσης οικοδομικών αδειών εντός του 
εγκεκριμένου ρυμοτομικού σχεδίου του Δήμου 

Μεγαρέων Ν. Αττικής). 3 

Έγκριση πολεοδομικής μελέτης της έκτασης της 
Ανωνύμου Εταιρείας «ΤΡΙΤΩΝ-Τουριστική Ξενο¬ 
δοχειακή Τεχνική και Α.Ε.» στη θέση «Σκορπονέ- 
ρι» του Δήμου Ανθηδόνος (τέως κοινότητα Λου- 


κησίων) (Ν. Εύβοιας)». 4 

ΑΠΟΦΑΣΕΙ Σ 

Αριθμ. 14604 (1) 


Ανάκληση της υπ’ αριθμ. 27868/19.6.2008 απόφασης Υφυ¬ 
πουργού ΠΕΧΩΔΕ (Α.Α.Π 289/11.7.2008) «Αναστολή 
έκδοσης οικοδομικών αδειών εντός του εγκεκριμέ¬ 
νου ρυμοτομικού σχεδίου του Δήμου Φιλιππιάδας 
(Ν. Πρέβεζας)». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο πρώτο του από 14.7.1999 
π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 


Έργων στους Υφυπουργούς Περιβάλλοντος Χωροταξίας 
και Δημοσίων Έργων (Β 2210). 

4. Το υπ’ αριθμ. 27/12.2.2009 υπηρεσιακό σημείωμα 
της Δ/νσης Πολεοδομικού Σχεδιασμού - Τμήμα Α' του 
ΥΠΕΧΩΔΕ. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Ανακαλείται η υπ’ αριθμ. 27.868/19.6.2008 (Α.Α.Π 
289/11.7.2008) απόφαση του Υφυπουργού ΠΕΧΩΔΕ «Ανα¬ 
στολή έκδοσης οικοδομικών αδειών εντός του εγκε¬ 
κριμένου ρυμοτομικού σχεδίου του δήμου Φιλιππιάδας 
(Ν. Πρέβεζας). 

2. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 14418 (2) 

Αναστολή έκδοσης οικοδομικών αδειών και εκτέλεσης 
οικοδομικών εργασιών στην περιοχή «Καλυμπακίου» 
του Δήμου Ελευσίνας (Ν. Αττικής). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τ ις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο πρώτο του από 14.7.1999 
π.δ/τος (Δ' 580). 

2. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροτα¬ 
ξίας και Δημοσίων Έργων (Β2210). 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


4. Το υπ’ αριθμ. 34/24.2.2009 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Α' 
του ΥΠΕΧΩΔΕ. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο ακόμη η χορήγηση 
οικοδομικών αδειών και η εκτέλεση οικοδομικών εργα¬ 
σιών στην περιοχή «Καλυμπακίου» του δήμου Ελευσίνας 
(Ν. Αττικής) στην οποία είχε επιβληθεί αναστολή με την 
υπ’αριθμ. 1237/10.1.2008 (Α.Α.Π.Θ. 26/25.1.2008) απόφαση 
του Υφυπουργού ΠΕ.ΧΩ.ΔΕ. όπως φαίνεται στο σχετικό 
πρωτότυπο διάγραμμα σε κλίμακα 1.10.000 που συνο¬ 
δεύει την ανωτέρω απόφαση. 

2. Από την παραπάνω αναστολή εξαιρούνται: 

- Οι οικοδομικές άδειες κατεδάφισης. 

- Οι οικοδομικές άδειες επισκευών για λόγους ασφά¬ 
λειας, υγιεινής και αισθητικής των κτιρίων. 

- Εργασίες βάσει οικοδομικής άδειας για τις οποίες έχουν 
ολοκληρωθεί οι εκσκαφές θεμελίωσης σε βάθος τουλάχι¬ 
στον ενός μέτρου για όλη την έκταση του κτιρίου. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 14419 (3) 

Αναστολή έκδοσης οικοδομικών αδειών εντός του εγκε¬ 
κριμένου ρυμοτομικού σχεδίου του Δήμου Μεγαρέ- 
ων Ν. Αττικής). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο πρώτο του από 
14/27.7.1999 π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων'Εργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων'Εργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 2210). 

4. Την υπ’ αριθμ. 373/2008 γνωμοδότηση του δημοτικού 
συμβουλίου Μεγαρέων. 

5. Το υπ’ αριθμ. 38/4.3.2009 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α' του 
ΥΠΕΧΩΔΕ. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 


1. - Αναστέλλεται για ένα (1) έτος η έκδοση οικοδομι¬ 
κών αδειών στα Ο.Τ. 94-95-98-99-100-101 του εγκεκρι¬ 
μένου ρυμοτομικού σχεδίου του δήμου Μεγαρέων (Ν. 
Αττικής). 

2. - Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 13218 (4) 

Έγκριση πολεοδομικής μελέτης της έκτασης της Ανω¬ 
νύμου Εταιρείας «ΤΡΙΤΩΝ-Τουριστική Ξενοδοχειακή 
Τεχνική και Οικοδομική Α.Ε.» στη θέση «Σκορπονέ- 
ρι» του Δήμου Ανθηδόνος (τέως κοινότητα Λουκη- 
σίων) (Ν. Εύβοιας)». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 24 του 
ν.2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (Α' 124), 
όπως το δεύτερο εδάφιο τροποποιήθηκε με την παρ. 
25α του άρθρου 13 του ν. 3212/2003 «Άδεια δόμησης, 
πολεοδομικές και άλλες διατάξεις θεμάτων αρμοδιό¬ 
τητας του Υπουργείου Περιβάλλοντος, Χωροταξίας και 
Δημοσίων'Εργων» (Α' 308). 

2. Τις διατάξεις των άρθρων 152 (παρ. 1 και 2), 153 
(παρ. 1, 2 και 3), 160 (παρ. 1 και 2), 161 (παρ. 1), 243, 248, 
249, 250 και 255 του Κώδικα Βασικής Πολεοδομικής 
Νομοθεσίας (Κ.Β.Π.Ν.) που κυρώθηκε με το άρθρο μόνο 
του από 14.7.1999 π.δ/τος (Δ' 580), όπως τα άρθρα 243, 
248, 249, 250 και 255 τροποποιήθηκαν με τα άρθρα 4, 5, 
6, 7 και 13, αντίστοιχα, του ν. 2831/2000 «Τροποποίηση 
των διατάξεων του ν. 1577/1985 «ΓΟΚ» και άλλες πολε¬ 
οδομικές διατάξεις» (Α' 140). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Εργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Εργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 2210). 

5. Την υπ’αριθμ. 26643/4170//12.11.2001 απόφαση της 
Υφυπουργού Περιβάλλοντος Χωροταξίας και Δημοσίων 
Έργων «Εγκριση γενικών κατευθύνσεων ειδικά ρυθμι- 
ζόμενης πολεοδομικής δραστηριότητας (ΠΕΡΠΟ), ιδι¬ 
οκτητών γης στην εκτός σχεδίου πόλεως και εκτός 
οικισμών προ του έτους 1923 καθώς και οικισμών μέ¬ 
χρι 2.000 κατοίκων στο νομό Εύβοιας» (Δ' 1026) όπως 
τροποποιήθηκε με την υπ’αριθμ. 49310/8.12.2003 όμοια 
απόφαση (Δ' 1370). 

6. Το από 6.8.1999 πρακτικό της Ν.Ε.Χ.Ω.Π Ν.Α Εύβοιας. 

7. Το υπ’ αριθμ. 2705/21.10.1999 έγγραφο της 1ης Εφο¬ 
ρείας Βυζαντινών Αρχαιοτήτων του Υπουργείου Πολι¬ 
τισμού. 

8. Το υπ’ αριθμ. 1611/22.10.1999 έγγραφο της 1ης Εφορεί¬ 
ας Νεωτέρων Μνημείων του Υπουργείου Πολιτισμού. 

9. Το υπ’ αριθμ. 3329/19.4.2000 έγγραφο της Θ' Εφο¬ 
ρείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

10. Το υπ’ αριθμ. 2265/23.6.2000 έγγραφο της Διεύθυν¬ 
σης Δασών Ν. Εύβοιας-Δασαρχείο Θηβών. 

11. Το υπ’ αριθμ. 83083/2788/27.7.2000 έγγραφο της 
Διεύθυνσης Οικοδομικών και Κτιριοδομικών Κανονισμών 
του ΥΠΕΧΩΔΕ. «Γεωλογική Καταλληλότητα έκτασης 
εμβαδού 254,420 στρεμμάτων στη θέση «Σκορπονέρι» 
Νομού Εύβοιας ιδιοκτησία «ΤΡΙΤΩΝ-Τουριστική-Ξενοδο- 
χειακή-Τεχνική και Οικοδομική Α.Ε.». 

12. Τις υπ’ αριθμ. 3080/15.6.2004 και 3207/24.6.2004 
βεβαιώσεις του Δήμου Ανθηδόνος. 

13. Την υπ’ αριθμ. 168025/2275/6.6.2007 κοινή απόφαση 
των Υπουργών Περιβάλλοντος Χωροταξίας και Δημο¬ 
σίων Έργων, και Αγροτικής Ανάπτυξης και Τροφίμων 
«Εγκριση περιβαλλοντικών όρων για τη δημιουργία πα- 
ραθεριστικού οικισμού και συνοδών αυτού έργων σε 
έκταση ιδιοκτησίας «ΤΡΙΤΩΝ - Τουριστική - Ξενοδοχει- 
ακή-Τεχνική και Οικοδομική Α.Ε.». 

14. Το υπ’ αριθμ. 29551/17.7.2007 έγγραφο της Δι¬ 
εύθυνσης Πολεοδομικού Σχεδιασμού - Τμήμα Β' του 
ΥΠΕΧΩΔΕ «Χορήγηση βεβαίωσης του άρθρου 24 του 
ν. 2508/1997». 

15. Την υπ’ αριθμ. 25/2008 γνωμοδότηση του δημοτικού 
συμβουλίου Ανθηδόνος. 

16. Τις υπ’ αριθμ. 276/2007 και 62/2008 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

17. Το υπ’ αριθμ. 2534/12.1.2009 έγγραφο του Ε.Τ.Ε.Ρ.Π.Σ 
του ΥΠΕΧΩΔΕ. 

18. Το υπ’ αριθμ. 5775/6.2.2009 έγγραφο-υπηρεσιακό 
σημείωμα της Διεύθυνσης Πολεοδομικού Σχεδιασμού 
- Τμήμα Δ του ΥΠΕΧΩΔΕ (υπ’ αριθμ. 6454/11.2.2009). 

19. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Αρθρο 1 

Επικυρώνεται ο καθορισμός των οριογραμμών του 
ρέματος που βρίσκεται στη θέση «Σκορπονέρι» του Δή¬ 
μου Ανθηδόνος (Ν. Εύβοιας) και ειδικότερα στην έκταση 
ιδιοκτησίας «ΤΡΙΤΩΝ-Τουριστική Ξενοδοχειακή Τεχνική 
και Οικοδομική Α.Ε» όπως φαίνεται στο διάγραμμα του 
άρθρου 2 της παρούσας. 

Αρθρο 2 

Εγκρίνεται το πολεοδομικό σχέδιο της έκτασης ιδι- 
οκτησίαςτης Ανωνύμου Εταιρείας «ΤΡΙΤΩΝ-Τουριστική 
Ξενοδοχειακή Τεχνική και Οικοδομική Α.Ε.» στη θέση 
«Σκορπονέρι» του Δήμου Ανθηδόνος (τέως κοινότητα 
Λουκησίων) (Ν. Εύβοιας) με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, 
χώρων πρασίνου, χώρου πλατείας,αθλητικών εγκατα¬ 
στάσεων, πλατείας -παιδικής χαράς,στάθμευσης αυτο¬ 
κινήτων (Ρ), βιολογικού καθαρισμού,όπως οι ρυθμίσεις 


αυτές φαίνονται στο σχετικό πρωτότυπο διάγραμμα σε 
κλίμακα 1: 1000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με υπ’ αριθμ. 
13218/2009 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

Άρθρο 3 

Εγκρίνεται, όπως στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό 
σχέδιο εγκρίνεται με το προηγούμενο άρθρο. 

Άρθρο 4 

1. Στα οικοδομικά τετράγωνα (Ο.Τ) που χαρακτηρί¬ 
ζονται στο διάγραμμα του άρθρου 2 με στοιχεία 3,4,5, 
6,7,8,9,10,11,12,14,15,16,17,18,19,20,21,22 και 23,επιτρέπεται η 
χρήση αμιγούς κατοικίας, όπως προσδιορίζεται με το 
άρθρο 2 του από 23.2.1987 π.δ/τος (Δ' 166). 

2. Στο Ο.Τ. με στοιχείο 1 επιτρέπεται η χρήση κατα¬ 
στημάτων αναψυχής και εμπορικών καταστημάτων που 
εξυπηρετούν της καθημερινές ανάγκες των κατοίκων. 

3. Στο χώρο της πλατείας με στοιχείο 2 επιτρέπεται 
η δημιουργία χώρου στάθμευσης αυτοκινήτων, 

Άρθρο 5 

Στο πρόσωπο των οικοπέδων, οικοδομημένων ή μη, 
που βρίσκονται στην παραπάνω περιοχή επιβάλλεται 
προκήπιο πλάτους τεσσάρων (4) και έξι (6) μέτρων όπως 
φαίνεται στο διάγραμμα του άρθρου 2 της παρούσας. 

Άρθρο 6 

I. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

Α.- Για τους οικοδομήσιμους χώρους που προορίζο¬ 
νται για κατοικία: 

- Ελάχιστο πρόσωπο: δεκαπέντε (15) μέτρα 

- Ελάχιστο εμβαδόν: εξακόσια (600) τ. μέτρα. 

- Μέγιστο ποσοστό κάλυψης των οικοπέδων: τριάντα 
τοις εκατό (30%) της επιφάνειας τους. 

- Συντελεστής δόμησης: τέσσερα δέκατα (0,4) 

- Μέγιστο επιτρεπόμενο ύψος των κτιρίων: επτά και 
μισό (7,5) μέτρα, το οποίο προσαυξάνεται κατά ένα και 
μισό (1,50) μέτρο για την στέγη, η κατασκευή της οποίας 
είναι υποχρεωτική τουλάχιστον στο 70% της κάλυψης 
του κτιρίου. Το μέγιστο ύψος υπολογίζεται με βάση το 
φυσικό ή διαμορφωμένο έδαφος. 

Β. Οι όροι και περιορισμοί δόμησης των χώρων ειδικών 
χρήσεων ορίζονται ως εξής: 

1. Για το Ο.Τ.1 (καταστήματα αναψυχής και εμπορι¬ 
κά) 

- Ελάχιστο πρόσωπο: δεκαπέντε (15) μέτρα. 

- Ελάχιστο εμβαδόν: εξακόσια (600) τ. μέτρα. 

- Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

- Συντελεστής δόμησης: τέσσερα δέκατα (0,4). 

- Μέγιστο επιτρεπόμενο ύψος των κτιρίων: επτά και 
μισό (7,5) μέτρα, το οποίο προσαυξάνεται κατά ένα και 
μισό (1,50) μέτρο για την στέγη, η κατασκευή της οποίας 
είναι υποχρεωτική τουλάχιστον στο 70% της κάλυψης 
του κτιρίου. Το μέγιστο ύψος υπολογίζεται με βάση το 
φυσικό ή διαμορφωμένο έδαφος. 

2. Γ ια το χώρο Βιολογικού Καθαρισμού (Ο.Τ. 2) 

- Μέγιστη καλυπτόμενη επιφάνεια κτιρίου: 200 τμ. 

- Μέγιστη εκμετάλλευση: 200 τμ. 

- Μέγιστο επιτρεπόμενο ύψος του κτιρίου: τρία (3) 
μέτρα, μετρούμενο από το φυσικό ή διαμορφωμένο 
έδαφος. 

- Επιτρέπεται η κατασκευή υπόγειας δεξαμενής συ¬ 
νολικού εμβαδού εκατό (100,00) τμ. για την αποθήκευση 
των επεξεργασμένων λυμάτων απ’όπου θα οδηγούνται 
προς διάθεση για άρδευση. 

3. Στο χώρο αθλητικών εγκαταστάσεων επιτρέπο¬ 
νται μόνο επίγειες διαμορφώσεις για την οργάνωση 
του χώρου. 

Γ. Επιπλέον των ανωτέρω ισχύουν και τα ακόλουθα: 

- Επιτρέπεται η διαμόρφωση του γηπέδου με αναλ- 
ληματικούς τοίχους ή πρανή, μέγιστου ύψους ενός και 
μισού (1,50) μέτρου και επίπεδα ελάχιστου πλάτους πέ¬ 
ντε (5,00) μέτρα. 

- Απαγορεύεται η κατασκευή κτιρίων επί υποστηλω- 
μάτων (ΡίΙοΙίε). 

- Τα κουφώματα κατασκευάζονται από ξύλο,σίδερο 
ή βαμμένο αλουμίνιο.Σε περίπτωση που είναι συρόμε¬ 
να κατασκευάζονται στο εσωτερικό των τοίχων των 
κτιρίου. 

- Το συμπαγές τμήμα των περιφράξεων των οικοπέ¬ 
δων είναι σοβατισμένο, χρώματος λευκού ή σε γήϊνες 
αποχρώσεις ή κατασκευασμένο από εμφανή λιθοδομή 
με ύψος μικρότερο ή ίσο του ενός (1,00) μέτρου. Πάνω 
από το συμπαγές τμήμα επιτρέπεται η τοποθέτηση κι¬ 
γκλιδώματος απλής μορφής με ύψος μικρότερο ή ίσο 
του ενός (1,00) μέτρου. 

- Απαγορεύεται η κατασκευή περιμετρικών εξω¬ 
στών. 

- Οι εξωτερικοί τοίχοι των κτιρίων είναι σοβατισμένοι, 
χρώματος λευκού ή σε γήϊνες αποχρώσεις. 

- Απαγορεύεται η κατασκευή απολήξεων κλιμακοστα¬ 
σίων στο δώμα του κτιρίου. Το στηθαίο του δώματος 
είναι υποχρεωτικά κτιστό συμπαγές. 

- Η τοποθέτηση στο δώμα ή στη στέγη των κτιρίων 
δορυφορικών κεραιών, καθώς και ηλιακών συλλεκτών 


θερμοσιφώνων επιτρέπεται μόνο εφόσον εντάσσονται 
αρμονικά στον όγκο του κτιρίου και εμφανίζονται στη 
σχετική οικοδομική άδεια. 

- Απαγορεύεται η ανάρτηση πινακίδων διαφημίσεων 
οποιωνδήποτε διαστάσεων σε δημόσια και ιδιωτικά κτί¬ 
ρια ή γήπεδα στην περιοχή. 

- Στα κτίρια ειδικής χρήσης, καταστήματα κλπ, επιτρέ¬ 
πονται επιγραφές που δηλώνουν τη χρήση του κτιρίου, 
όπως επίσης στους χώρους των αθλητικών εγκαταστά¬ 
σεων. Η θέση τους πρέπει να προβλέπεται οπωσδήποτε 
από την αρχιτεκτονική μελέτη, όπως αυτή έχει εγκριθεί 
με την έκδοση της οικοδομικής άδειας. Οι επιγραφές 
γράφονται με ελληνικά στοιχεία. 

- Κατά την κατασκευή των κτιρίων, τεχνικών έργων, 
διαμορφώσεων κοινόχρηστων χώρων και γενικά κάθε 
έργου υλοποίησης του οικισμού θα πρέπει να τηρούνται 
οι όροι της υπ’αρ. 168025/2275/6.6.2007 κοινή υπουργική 
απόφαση των Υπουργών Περιβάλλοντος Χωροταξίας 
και Δημοσίων Έργων και Αγροτικής Ανάπτυξης και 
Τροφίμων. 

- Για την έκδοση οικοδομικών αδειών απαιτείται η 
έγκριση της οικείας ΕΠΑΕ. 

- Για κάθε εργασία εκσκαφών πρέπει να ειδοποιηθούν 
εγγράφως και εγκαίρως οι αρμόδιες υπηρεσίες του 
ΥΠΠΟ, ώστε όλες οι εργασίες να εκτελούνται υπό την 
εποπτεία αρχαιοφύλακα της περιοχής. 

Άρθρο 7 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

